钦定古今图书集成/明伦汇编/氏族典/第436卷 > 《廖用贤尚友录》 > 马棱
## 钦定古今图书集成/明伦汇编/氏族典/第436卷 > 《廖用贤尚友录》 > 马棱

按《后汉书马援传》：“棱字伯威，援之族孙也。少孤，依从
兄毅。毅卒，无子，棱心丧三年。建初中，仕郡功曹，举孝
廉，征拜谒者。章和元年，迁广陵太守。永元二年，转汉
阳太守，有威严称。大将军窦宪西屯武威，棱多奉军
费，侵赋百姓。宪诛，坐抵罪。后数年，江湖多剧贼，以棱
为丹阳太守。棱发兵掩击，皆禽灭之。转会稽太守，治”
亦有声。转河内太守。永初中，坐事抵罪，卒于家。